钦定古今图书集成/明伦汇编/闺媛典/第168卷 > 史鸾妻陈氏
## 钦定古今图书集成/明伦汇编/闺媛典/第168卷 > 史鸾妻陈氏

按《馀姚县志》：“陈氏，史鸾妻，郡守陈云鹤女。鸾，都御史
琳之子，弘治戊午举人，早亡。陈年二十六，虽宦家妇，
而萧然四壁，不啻贫民。一夕邻失火，鸾柩犹在室，陈
伏棺号恸，愿与俱焚，火竟随灭。或劝他适，陈曰：‘以须
臾无死，而人遂不谅其心耶’？”自缢，垂绝救甦。嘉靖三
十年旌表。